Diari Oficial de la Generalitat Valenciana


Sumari del DOGV 4934, del 28-01-2005 (2005/673)

Resolució de 24 de gener de 2005, la Conselleria de Cultura, Educació i Esport, per la qual es corregixen errors en l'anunci del concurs número 2005/03.
--------------------------------------------------------------------------------------------------------------------------------------------------------

### Dades del document

Número de DOGV
:   4934

Data del DOGV
:   28-01-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/673


Data del document
:   24-01-2005

Organisme emissor
:   Conselleria de Cultura, Educació i Esport

Tipus de document
:   Correcció d'errades

Correcció d'errades

 Descriptors 

:   * informàtica aplicada
    * contracte de serveis

Resolució de 24 de gener de 2005, de la Conselleria de Cultura, Educació i Esport, per la qual es corregixen errors en l'anunci del concurs número 2005/03. [2005/A673]
  
Amb data 12 de gener de 2005 va ser publicat en el Diari Oficial de la Generalitat Valenciana número 4.922 l'anunci del concurs número 2005/03, corresponent a la prestació del servici de manteniment de l'entorn de sistemes d'emmagatzemament SANT (Storage Area Network) i còpies de seguretat de la Conselleria de Cultura, Educació i Esport.
  
A causa d'un error administratiu en el quadre de característiques del plec de clàusules administratives, apartat 8u, Solvència econòmica i tècnica o classificació requerida, s'indicava que la classificació requerida era «grup V, subgrup 5 i subgrup 8, categoria A», quan en realitat hauria de dir «grup V, subgrup 3 o subgrup 5, categoria A».
  
L'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, establix: «les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics, existents en els seus actes».
  
L'article 78.2 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, disposa: «En els procediments oberts la publicació s'efectuarà amb una antelació mínima de quinze dies a l'assenyalat com l'últim per a l'admissió de les proposicions. No obstant, en els contractes d'obres, tal termini serà de vint-i-sis dies».
  
Basant-se en els anteriors fets i fonaments de dret, esta Conselleria resol:
  
Primer
  
Modificar l'apartat 8u del quadre de característiques del concurs número 2005/2003, corresponent a la prestació del servici de manteniment de l'entorn de sistemes d'emmagatzemament SANT (Storage Area Network) i còpies de seguretat de la Conselleria de Cultura, Educació i Esport, de tal manera que on posa «grup V, subgrup 5 i subgrup 8, categoria A», ha de dir «grup V, subgrup 3 o subgrup 5, categoria A».
  
Segon
  
Ampliar el termini límit de presentació de proposicions i la data límit d'obtenció de documents i informació fins al 15 de febrer de 2005, a les 14.00 hores.
  
Tercer
  
Modificar la data de publicació del resultat de la qualificació prèvia dels sobres B en el tauler d'anuncis de l'Àrea d'Informàtica, Organització i Innovació Tecnològica d'esta Conselleria que queda fixada per al dia 22 de febrer de 2005.
  
Quart
  
Modificar la data d'obertura de les proposicions econòmiques que queda fixada per al dia 1 de març de 2005 a les 12.00 hores.
  
Quint
  
Ordenar la publicació de la present resolució en el Diari Oficial de la Generalitat Valenciana.
  
València, 24 de gener de 2005.- El conseller de Cultura, Educació i Esport (p. d. O. C. 10.09.2003, DOGV núm. 4.595), el director general de Règim Econòmic: Alejandro Bañares Vázquez.
  
Conselleria d'Infraestructures i Transport